 Iléesẹ ọlọpàá: Òfin yóò mú ẹni tó bá jẹbi ọrọ náà Dokita to lu Nọọsi nile iwosan, o lagbara ni Dorcas Adeyẹra òṣiṣẹ ile iwosan ìgbẹbí Awoyaya  Awoyaya Hospital and Merternity Centre ni Ibeju Lekki ni ipinlẹ Eko, ti fẹsun kan Dokita Okolo Emmanuel. O ni oniṣegun oyinbo yii fi agidi wọ oun wọ inu ọfiisi rẹ pẹlu ibinu, to si tun gba oun leti nigba ti oun kọ lati kunlẹ gẹgẹ bo ṣe paṣẹ. Àwọn iròyin tì ẹ leè ní ìfẹ síí: Lẹyin eyi lo ni Dokita naa yọ bẹliti fi na oun nitori pe o binu pe oun gba alaisan silẹ nile iwosan, lai kọkọ fi to oun létí. Iroyin fi ye wa pe, ẹjọ naa ti de ọdọ awọn ọlọpaa nipinle Eko. Iléesẹ ọlọpàá ní agbara ofin yoo mu ẹnikẹni ti aje iwa ibajẹ ọrọ naa ba ṣi mọ lori Agbẹnusọ fun àwọn agbofinro ipinlẹ Eko, Chike Oti ṣalaye fun BBC Yoruba pe, iwadii awọn ọlọpaa n lọ lọwọ lori iṣẹlẹ naa. Oga ọlọpaa naa fi da BBC Yoruba loju pe, agbara ofin yoo mu ẹnikẹni ti aje iwa ibajẹ ọrọ naa ba ṣi mọ lori ninu Nọọsi ati Dokita ọhun. Iṣẹ oniṣegun oyinbo kuro ni keremi Nọọsi naa ṣalaye pe ọpẹlọpẹ awọn oṣiṣe alaabo ile iwosan naa lo wa gba oun silẹ lọwọ Dokita Okolo nigab ti o n na oun. Gbogbo igbiyanju BBC Yoruba lati ri Dokita Okolo ba sọrọ ja si pabo ni lasiko yii. Àwọn iròyin tì ẹ leè ní ìfẹ síí: Mi ò ní wo bọọlù mọ ti Nàìjíríà bá fìdírẹmi ni Russia 2018 : À kò lè sọrọ báyìí, àfi ti a bá pari ìwádìí. 